**ШЕШІМ**

**ҚАЗАҚСТАН РЕСПУБЛИКАСЫ АТЫНАН**

 **«­­­­\_\_ »** қаңтар 2015 жыл Қызылорда қаласы

 Қызылорда облысының кәмелетке толмағандардың істері жөніндегі мамандандырылған ауданаралық соты құрамында төрағалық етуші судья Қ., хатшылықта К. Қызылорда қала прокурорының көмекшісі А., Қызылорда қалалық білім бөліміне қарасты қорғаншылық және қамқоршылық жөніндегі функцияларды жүзеге асыратын органының сенім хат бойынша өкілі Ж., Қармақшы аудандық білім бөліміне қарасты қорғаншылық және қамқоршылық жөніндегі функцияларды жүзеге асыратын органының сенім хат бойынша өкілі Н. талапкер Г. жауапкер Қ. қатысуларымен Қызылорда облысының кәмелетке толмағандардың істері жөніндегі мамандандырылған ауданаралық сотының сот отырысы залында өзінің ашық сот отырысында талап қоюшы Г.-ның жауапкер Қ.-дан кәмелетке толмаған 2010 жылы туылған Қ. есімді ұл баланың тұрғылықты мекен-жайын өзімен, яғни, анасымен деп анықтау туралы талап арызын қарап

**А Н Ы Қ Т А Ғ А Н Ы:**

Талапкер Г. сотқа берген талап арызында, жауапкер Қ. 2010 жылдың қаңтар айында азаматтық неке тұрғанын, заңды некеге тұрмағанын, араларында ортақ 2010 жылы туылған Қ. есімді 4 жасар ұлы бар екенін, 2014 жылы қарашада енесі Ш. бөлек шық деген соң үйден кетуге мәжбүр болғанын, казіргі уақытта жалдамалы пәтерде тұрып жатырғанын, енем жұбайымен баласы Е.-ды алып қалғанын, баланы өзіннің қолына алғысы келетінін, өзінің тұрақты жұмысы бар екенін, баланы асырап бағуға мүмкіншілігі толық жететінін, өзі казіргі уақытта жүкті екенін, бұл жағдай өзіне ауыр тиіп отырғанын көрсетіп, кәмелетке толмаған 2010 жылы туылған Қ. есімді ұл баласының тұрғылықты мекен-жайын өзімен бірге анықтауды, өзінің асырап бағуына беруді сұраған.

Талапкер Г. сот отырысында талап арызын қуаттап, жауапкер Қ. азаматтық некеде 2010 жылдан бері тұратынын, ортақ бір баласы бар екенін, енесімен ұрысып қалып, бөлек шығып кеткенін, казіргі уақытта әке-шешесімен бірге тұратынын, уақытша үй жалдап тұрып жатырғанын, өзі жүкті екенін, 7 айлық нәресте көтеріп жүргенін, 21 қараша 2014 жылдан бері бөлек тұрып жатырғанын, жақын арада жүктілігіне байланысты демалысқа шығатынын, әке-шешесінің қолында тұратынын, енесімен сөзге келіп қалып, бөлек кеткенін, жауапкер қайта қосылайық деп айтпағанын, қосылу мүмкін емес деп санайтынын, жауапкер осы кезге дейін заңды некеге де тұрмағанын,тұрақты жұмысы бар екенін, баланы сағынатынын, жауапкерге бөлек шығамыз деп талап қоймағанын, бала кішкентай екенін және жауапкердің талапты мойындап отырғанын ескеріп, талап арызын қанағаттандыруын сұрады.

Жауапкер Қ. сот отырысында талап арызды мойындап, талапкермен 2010 жылдан бері бірге тұрып келгенін, 2014 жылдың қараша айының 21-ші күні өзінің анасымен ұрысып қалып, үйден кетіп қалғанын, өзі жүкті екенін, казіргі уақытта қайта қосылу мүмкіндігі жоқ екендігін, бірге тұрған уақытта талапкердің барлық жағдайын жасағанын, өзінің тұрақты жұмысы бар екенін, кейін қосылғысы келмейтінін, шешесі де кешірім сұрағанын,нәтиже болмай тұрғанын, баласын өзім тәрбиелеймін дегеніне келісетінін,талапты мойындайтынын, өзі баға алса баланы бағуға беруге қарсы емес екендігін көрсетті.

Сот отырысында Қызылорда қалалық білім беру бөлімінің қамқоршылық және қорғаншылық жөніндегі функцияларды жүзеге асыратын органның өкілі Ж. талапкер Г. тұрақты жұмысы және табысы бар екенін, баланың жас ерекшелігін және жауапкердің талапты мойындап отырғанын негізге алып, кәмелетке толмаған баланың тұрғылықты жерін анасымен белгілеген дұрыс деп қорытынды жасады.

Сот отырысында Қ. аудандық білім беру бөлімінің қамқоршылық және қорғаншылық жөніндегі функцияларды жүзеге асыратын органның өкілі Н. талапкер мен жауапкердің үй, отбасы, тұрмыс жағдайларын тексергендерін, тексеру барысында талапкер мен жауапкердің тұрақты жұмыстары мен тұрақты табыстары бар екенін, баланың жасын, Г. жүкті екенін, оның отбасылық және материалдық жағдайын, жауапкердің талапты мойындап отырғанын, талапкердің жеке басының мәліметтерін ескеріп, баланың тұрғылықты жерін анасы талапкер Г. анықтаған дұрыс деп қорытынды жасады.

Азаматтық іс құжаттарын зерттеп, тараптардың жауаптарын, Қ. қалалық білім бөліміне қарасты қорғаншылық және қамқоршылық жөніндегі функцияларды жүзеге асыратын органының және Қ. аудандық білім бөліміне қарасты қорғаншылық және қамқоршылық жөніндегі функцияларды жүзеге асыратын органының өкілдерінің және прокурордың талап арыз қанағаттандыруға жатады деген қорытындыларын тыңдап, сот талапкер Г.ның талап арызы қанағаттандырылуға жатады деп санайды.

 Қазақстан Республикасы “Неке (ерлі-зайыптылық) және отбасы туралы” Кодексінің 73 бабының 2 бөлігіне сәйкес, ата-аналары бөлек тұратын кезде баланың тұрғылықты жері мен заңды мекен-жайы ата-анасының келісімімен белгіленеді. Келісім болмаған кезде ата-аналардың арасындағы дауды баланың мүдделерін негізге алып және оның пікірін ескере отырып, ата-аналардың талап етуі бойынша қорғаншылық немесе қамқоршылық жөніндегі функцияларды жүзеге асыратын органның қатысуымен сот шешеді. Бұл ретте сот баланың ата-аналардың әрқайсысына, аға-інілері (қарындастары) мен апа-сіңлілеріне үйірлігін, баланың жасын, ата-аналардың адамгершілік және өзге де жеке қасиеттерін, ата-аналардың әрқайсысы мен баланың арасындағы қарым-қатынастарды, баланың дамуы және тәрбиесі үшін жағдайлар жасау мүмкіндігін (ата-аналар қызметінің түрін, жұмыс режимін, ата-аналардың материалдық және отбасылық жағдайын және басқа да осындай жағдайларды) ескереді.

 Осы тектес нормалар Қазақстан Республикасы Жоғарғы Сотының 28 сәуір 2000 жылғы № 4 «Соттардың балаларды тәрбиелеуге байланысты дауларды шешу кезінде заңнаманы қолдануы туралы» нормативтік қаулысының (әрі қарай Нормативтік Қаулы) 5 тармағына сәйкес, бөлек тұратын ата-аналардың кәмелетке толмаған балаларының тұратын жерi туралы (олардың некеде (ерлі-зайыптылықта) тұрған-тұрмағандарына қарамастан) сот дауды шешкен кезде Кодекстің 68-бабы белгiлегендей, ата-аналардың құқықтары мен міндеттерiнiң теңдiгiн ескерiп, баланың мүддесiне сай шешiм қабылдауы керек.

      Сот баланың ата-анасының әрқайсына, аға-iнiлерiне, апа-сiңлiлерiне (қарындастарына) жақындығын, оның жасына, ата-аналарының адамгершілігіне және жеке басының қасиеттерiне әрбiр ата-ана мен бала арасындағы орнаған қарым-қатынастың байланыстылығын, оның өсу қабiлетi мен тәрбиеленуi үшiн жағдай туғыза алатындығын (ата-анасының қызмет түрлерi, жұмыс тәртiбi олардың материалдық және отбасылық жағдайын т.с.с.), сонымен қатар әрбiр ата-ананың тұратын жерiнде қалыптасқан басқа да жағдайларды ескеруi тиiс. Бiр ата-ананың материалдық тұрмыстық артықшылығы - өздiгiнен ата-ана талаптарын қанағаттандыру үшiн сөзсiз негiз болып табылмайтынын да ескеру керек.

Сотта анықталғанындай тараптар 2010 жылдың қаңтар айынан бері бірге азаматтық некеде тұрған, азаматтық некеде тұрған кезінде орталарында 2010 жылы қараша туылған Қ. есімді ұл балалы болған.Тараптар заңды некеге тұрмаған.

Баланың әкесі жауапкер І. екені 2010 жылы берілген әке болуды анықтау туралы куәлікпен және туу туралы куәлікпен бекітіледі.

Тараптар 2014 жылдың қарашасынан бері бөлек тұрады, ортақ кәмелетке толмаған бала жауапкер Қ. тәрбиесінде қалған.

Кәмелетке толмаған Қ. казіргі таңда 4 жаста.

Қамқоршылық және қорғаншылық жөніндегі функцияларды жүзеге асыратын органның өкілдері өз қортындыларында кәмелетке толмаған баланың тұрғылықты жерін анасымен белгілеу дұрыс деп қорытынды берді.

Қазақстан Республикасы АІЖК-нің 193 бабының 4 бөлігінің талабына сай, егер жауапкер талап қоюды мойындағанда және оны қабылдаған кезде сот мәлiмдеген талаптарды қанағаттандыру туралы шешiм шығарады делінген.

Сот отырысында жауапкер Қ. талапкер Г. талап арызын мойындады.

Жауапкер Қ. талап қоюды мойындағаны заңға қайшы келмейді немесе басқа біреулердің құқықтарын, бостандықтарын және заңмен қорғалатын мүдделерін бұзбайды, сол себепті сот оның талап қоюды мойындағанын қабылдайды.

Осындай жағдайларды және кәмелетке толмаған баланың мүддесін басшылыққа алып, талапкер Г. талап арызын толығымен қанағатандырып, кәмелетке толмаған 2010 жылы қарашада туылған Қ. есімді ұл баланың тұрғылықты мекен-жайын анасымен бірге белгілеуді жөн деп сот санайды.

Іс бойынша сот шығындары ҚР АІЖК-нің 110 бабына сәйкес шешілуге жатады.

 Жоғарыдағылардың негізінде, Қазақстан Республикасы АІЖК-нің 217-219, 221 баптарына сай, сот

**Ш Е Ш І М Е Т Т І:**

 Талап қоюшы Г. жауапкер Қ. 2010 жылы туылған Қ-ның тұрғылықты мекен-жайын өзімен, яғни, анасымен деп анықтау туралы талап арызы қанағаттандырылсын.

 Кәмелетке толмаған 2010 жылы туылған Қ-ның тұрғылықты мекен-жайы анасы Г-мен деп анықталсын.

 Жауапкер Қ-нан талапкер Г-ның пайдасына іс бойынша төленген мемлекеттік баж 926 (тоғыз жүз жиырма алты) теңге өндірілсін.

 Шешімге наразы жағы ол табыс етілген күннен бастап 15 күн ішінде Қызылорда облысының кәмелетке толмағандардың істері жөніндегі мамандандырылған ауданаралық соты арқылы Қызылорда облыстық сотының апелляциялық сот алқасына апелляциялық шағым немесе апелляциялық наразылық келтірілуі мүмкін.

 Төрағалық етуші судья: Қ.